Document ID: 32014R1145

REGOLAMENT TAL-KUNSILL (UE) Nru 1145/2014
tat-28 ta' Ottubru 2014
li jħassar r-Regolament (KE) Nru 2488/2000 li jżomm fondi ffriżati fejn għandu x'jaqsam is-Sur Milosevic u dawk il-persuni assoċjati miegħu
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
Wara li kkunsidra d-Deċiżjoni tal-Kunsill 2014/742/PESK tat-28 ta' Ottubru 2014 li tħassar il-Pożizzjoni Komuni 2000/696/PESK fuq il-manteniment ta' miżuri speċifiċi restrittivi indirizzati kontra s-Sur Milosevic u persuni assoċjati miegħu (1),
Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u mill-Kummissjoni,
Billi:
(1)
F'konformità mar-Regolament tal-Kunsill (KE) Nru 2488/2000 (2), il-fondi kollha u r-riżorsi finanzjarji oħra miżmuma barra r-Repubblika Federali tal-Jugoslavja li jappartjenu lis-Sur Milosevic u lill-persuni fiżiċi assoċjati miegħu, għandhom jiġu ffriżati u tali fondi kollha u r-riżorsi finanzjarji ma għandhomx jitqiegħu għad-dispożizzjoni, jew għall-benefiċċju, ta' dawk il-persuni elenkati fl-Anness I għal dak ir-Regolament.
(2)
Permezz tad-Deċiżjoni 2014/742/PESK, il-Kunsill ħassar il-Pożizzjoni Komuni 2000/696/PESK (3). Il-Kunsill iddeċieda li ma hemm ebda raġunijiet għaliex għandu jkompli japplika dawk il-miżuri restrittivi minħabba li l-persuni elenkati fl-Anness għal dik il-Pożizzjoni Komuni ma għadhomx jirrapreżentaw theddida għall-konsolidazzjoni tad-demokrazija.
(3)
Hu għalhekk xieraq li r-Regolament (KE) Nru 2488/2000 jitħassar b'effett immedjat.
ADOTTA DAN IR-REGOLAMENT:
Artikolu 1
Ir-Regolament (KE) Nru 2488/2000 huwa b'dan imħassar.
Artikolu 2
Dan ir-Regolament jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, it-28 ta' Ottubru 2014.

Labels: 10
18
5